

**LIETUVOS RESPUBLIKOS Ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS EKONOMIKOS IR INOVACIJŲ MINISTRO
2016 M. spalio 7 D. ĮSAKYMO NR. 4-611 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ PRIEMONĖS NR. 09.4.3-IVG-T-813 „KOMPETENCIJŲ VAUČERIS“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

2021 m. sausio 21 d. Nr. 4-51

Vilnius

Vadovaudamasi Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu:

1. P a k e i č i u 2014–2020 metų Europos Sąjungos fondų investicijų veiksmų programos
9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašą, patvirtintą Lietuvos Respublikos ekonomikos ir inovacijų ministro 2016 m. spalio 7 d. įsakymu Nr. 4-611 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo patvirtinimo“ (toliau – Aprašas):

1.1. Pakeičiu 3 punktą ir jį išdėstau taip:

„3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ (toliau – Administravimo taisyklės), išskyrus Aprašo 4 punkte nurodytas sąvokas, kurios, atsižvelgiant į Priemonės specifiką, yra papildytos bei detalizuotos ir vartojamos tik Apraše.“

1.2. Pakeičiu 4.6 papunktį ir jį išdėstau taip:

„4.6. Kompensacijos laikotarpis – 20 mėnesių nepertraukiamas laikotarpis, skaičiuojamas nuo dotacijos sutarties įsigaliojimo ir sprendimo dėl projektui nustatyto finansavimo dydžio priėmimo datos, kurio metu projekto vykdytojo darbuotojai gali mokytis.“

1.3. Pakeičiu 25 punktą ir jį išdėstau taip:

„25. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus. Projekto išlaidų atitiktis tikrinama prieš atliekant tinkamų finansuoti išlaidų kompensacijos išmokėjimą už baigtus mokymus.“

1.4. Papildau 26.10 papunkčiu:

„26.10. Mokymosi išlaidos projektų vykdytojams yra kompensuojamos ne ilgiau kaip tris mėnesius po kompensacijos laikotarpio pabaigos.“

1.5. Pakeičiu 27 punktą ir jį išdėstau taip:

„27. Vienam projekto vykdytojui per 20 mėnesių nuo dotacijos sutarties įsigaliojimo ir sprendimo dėl projektui nustatyto finansavimo dydžio priėmimo datos didžiausia galima skirti finansavimo lėšų suma yra 4 500 Eur (keturi tūkstančiai penki šimtai eurų).“

1.6. Pakeičiu 32 punktą ir jį išdėstau taip:

„32. Projekto vykdytojai neteikia mokėjimo prašymų INVEGAI. Tinkamos finansuoti išlaidos yra nustatomos pagal ekonomikos ir inovacijų ministro įsakymu įgaliotos įstaigos, per 10 darbo dienų kiekvienam mėnesiui pasibaigus, siunčiamas mėnesines projekto vykdytojo darbuotojų baigtų ir projekto vykdytojo apmokėtų mokymų ataskaitas, pagal Valstybinio socialinio draudimo fondo valdybos prie Socialinės apsaugos ir darbo ministerijos duomenis apie projekto vykdytojo darbuotojus ir pagal Užimtumo tarnybos prie Lietuvos Respublikos socialinės apsaugos ir darbo ministerijos duomenis apie projekto vykdytojo darbuotojams išmokėtas darbo užmokesčio kompensacijas. Ekonomikos ir inovacijų ministro įsakymu įgaliotai įstaigai informaciją apie projekto vykdytojo darbuotojų baigtus mokymus, už kuriuos projekto vykdytojas sumokėjo, per 5 darbo dienas kiekvienam mėnesiui pasibaigus ataskaitų forma teikia mokymų teikėjai. Mokymų teikėjai saugo ataskaitose teikiamą informaciją pagrindžiančius dokumentus.“

1.7. Pakeičiu 35 punktą ir jį išdėstau taip:

„35. Pareiškėjas pildo paraišką ir kartu su Aprašo 40 punkte nurodytais priedais teikia ją INVEGAI. Paraiška ir jos priedai turi būti pateikti vienu iš Aprašo 37 punkte nurodytų būdų. Kitais būdais, negu nurodyta Aprašo 37 punkte, pateiktos paraiškos atmetamos.“

1.8. Pakeičiu 44.4 papunktį ir jį išdėstau taip:

„44.4. raštu, kreipiantis adresu: UŽDAROJI AKCINĖ BENDROVĖ „INVESTICIJŲ IR VERSLO GARANTIJOS“, Konstitucijos pr. 7, 09308 Vilnius (16 aukštas).“

1.9. Pakeičiu 4 priedo 17 punktą ir jį išdėstau taip:

|  |  |
| --- | --- |
| „**17. NUMATOMA PROJEKTO VEIKLŲ ĮGYVENDINIMO PABAIGA** | *Remiantis Aprašo 4.6 papunkčiu įrašoma data – 20 mėnesių po projekto veiklų įgyvendinimo pradžios datos, pvz., jei projekto veiklų įgyvendinimo pradžios data yra 2017-09-15, numatoma projekto veiklų įgyvendinimo pabaiga nurodoma 2019-05-15. Galimas simbolių skaičius – 10. Nurodyti privaloma.*“ |

1.10. Pakeičiu 11 priedo 4.1 papunktį ir jį išdėstau taip:

„4.1. Visos projekto veiklos turi būti įvykdytos per kompensacijos laikotarpį, t. y. per 20 (dvidešimt) mėnesių laikotarpį nuo Sutarties įsigaliojimo ir sprendimo dėl projektui nustatyto finansavimo dydžio priėmimo datos.“

2. N u s t a t a u, kad Aprašo 4.6 papunktyje nurodytas kompensacijos laikotarpis taikomas ir dotacijos sutartims, sudarytoms iki šio įsakymo įsigaliojimo dienos.

Ekonomikos ir inovacijų ministrė Aušrinė Armonaitė

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo

skyriaus vyriausioji specialistė

Renata Čitavičienė